*(Aquest formulari s’ha de concebre com un model orientatiu i cal adaptar-lo a l’encàrrec corresponent)*

**FORMULARI DE DEMANDA PER SOL·LICITAR L’EXECUCIÓ DE RESOLUCIONS JUDICIALS RECAIGUDES EN JUDICIS VERBALS I PROCESSOS MONITORIS, LA QUANTIA DE LES QUALS NO EXCEDEIXI 2.000 EUROS**

Jutjat de Primera Instància núm. de

Execució de títol judicial.

Actuacions núm. /........

**AL JUTJAT DE PRIMERA INSTÀNCIA NÚM. ...... DE ......**

Sr./Sra. .........................., major d'edat, d’estat civil ..........., de professió ..........., *(indiqueu si actueu en nom d’una persona jurídica)*, veí/veïna de ..........., amb

domicili a l’efecte de notificacions a ..........., carrer ..........., núm. ....., davant aquest Jutjat MANIFESTO:

Que mitjançant aquest escrit, i de conformitat amb el que estableix l'article 549 de la Llei d’enjudiciament civil (LEC), formulo **demanda d'execució de títols judicials** contra el Sr./Sra. ..........., major d'edat, d’estat civil..........., de professió ..........., veí/veïna de ..........., amb domicili a ..........., en qualitat de deutor segons el títol executiu que després es consignarà, i en reclamació de la quantitat de ........... euros de principal i interessos meritats fins a la data a baix indicada, més els interessos que puguin generar-se durant l'execució i les costes d'aquest procediment. Presento la demanda de conformitat amb l'article 517 de la LEC i sobre la base dels següents

**FETS**

1. En data ........... es va dictar sentència *(o interlocutòria)* en les actuacions núm. /........ de judici verbal civil *(o procés monitori)* a dalt consignades, la qual es va notificar a aquesta part en data ........... . Per mitjà d’aquesta sentència *(o interlocutòria)* es condemna la part demandada a abonar a aquesta part les quantitats de ........... euros. *(Aquesta quantitat sempre ha de ser inferior a 2.000 euros, perquè, en cas contrari, és preceptiva la intervenció d’un advocat/a o procurador/a).*

Com a document núm. 1 adjunto un testimoniatge de la resolució judicial esmentada.

1. No obstant això, en la data d’aquesta demanda, la part demandada encara no ha complert la resolució judicial esmentada ni tampoc ha satisfet a aquesta part la quantitat abans indicada.
2. En conseqüència, la part demandada, el Sr./Sra. .........................., em deu la quantitat de .......................... euros (............... €) de principal i interessos vençuts a la data d’aquesta demanda, un deute que és vençut, líquid i exigible.
3. Un cop exhaurits, sense reeixir, els esforços per cobrar les quantitats que deu la part demandada, a aquesta part li no ha quedat cap altra alternativa que acudir a l’empara judicial mitjançant la interposició d’aquesta demanda executiva sobre la base del títol que porta aparellada l’execució, i que en compliment del que preveu l’article 550 de la LEC, es troba adjunta a aquesta demanda.

Als fets anteriors els són d’aplicació els següents

**FONAMENTS DE DRET**

1. DE LA COMPETÈNCIA. És competent el Jutjat al qual ens dirigim atès que el títol que s’executa és la sentència *(o interlocutòria)* recaiguda en el judici verbal *(o procés monitori) núm*. ....../........, que va correspondre per torn de repartiment al Jutjat de Primera Instància al qual ens dirigim; i de conformitat amb l’article 545.1 de la LEC, que citem literalment: “Si el títol executiu consisteix en resolucions judicials, resolucions dictades per secretaris judicials a les quals aquesta Llei reconeix caràcter de títol executiu o transaccions i acords judicialment homologats o aprovats, és competent per dictar la interlocutòria que contingui l’ordre general d’execució i despatx d’aquesta el tribunal que va conèixer de l’afer en primera instància o en el qual es va homologar o es va aprovar la transacció o acord”.
2. DE LA LEGITIMACIÓ ACTIVA. La legitimació activa correspon a la part actora, de conformitat amb l'article 538 de la LEC, i atès que consta aquesta com a creditora en el títol executiu que concedeix a la part actora, en concordança amb l'article 1.740 del Codi Civil, l'acció per reclamar la quantitat de diners líquida que resulta del títol esmentat.
3. DE LA LEGITIMACIÓ PASSIVA. La legitimació passiva correspon a la part demandada, d’acord amb l’article 538.2.1 de la LEC i atès que aquesta consta com a deutora en el mateix títol que s’executa.
4. DE LA REPRESENTACIÓ I DEFENSA. No resulta preceptiva la intervenció d'advocat i de procurador de conformitat amb l'article 539.1 de la LEC, ja que la resolució que s'executa és la recaiguda en un procés judicial en què la quantia per la qual es despatxa execució és inferior a 2.000 euros.
5. ACCIÓ EXERCITADA I PROCEDIMENT. L’acció exercitada mitjançant aquesta demanda és l’acció executiva dinerària contra el deutor obligat a lliurar la quantitat líquida, acció prevista en l’article 517 de la LEC en relació amb l’article 571 del mateix cos legal.

Amb relació al seu caràcter executiu i del títol que duu aparellada l’execució, són d'aplicació l'article 517.2.1 de la Llei d'enjudiciament civil *(o el 517.2.9 de la LEC, si es tracta d'una interlocutòria)*; i pel que fa al judici executiu, el tràmit per al qual se sol·licita la substanciació d’aquesta demanda, es regula en els articles 549.2 i següents de la LEC, amb les especialitats previstes per a l'execució dinerària en els articles 571 i següents.

1. DELS INTERESSOS I DE LES COSTES. Respecte dels interessos i les costes, és d'aplicació l'article 575 de la LEC, atès que estableix que la quantitat reclamada es veurà incrementada per la que es prevegi per fer front als interessos que, si s’escauen, puguin produir-se durant l'execució, i a les costes d'aquesta execució; una quantitat que no pot superar el 30% de la que es reclami en la demanda executiva, sense perjudici de la liquidació posterior.

Pel que fa a les costes generades pel procés, són d'aplicació els articles 539 i 583 de la LEC i són a càrrec de l'executat sense necessitat d'expressa imposició, encara que pagui abans que sigui despatxada l’execució.

Per tot això,

**AL JUTJAT DEMANO:**

1. Que, tenint per presentats aquest escrit, els documents adjunts i les seves còpies, tingui per formulada aquesta **demanda d’execució de títols judicials** contra el Sr./Sra. .........................., anteriorment identificat/da.
2. Que dicti una interlocutòria que despatxi l’execució contra els béns de la part demandada i en una quantitat suficient per cobrir la suma de .......................... euros (................. €) de principal i interessos vençuts a la data d’aquesta demanda, més els interessos i les costes del procés, l’import dels quals és, de moment, de forma ponderada i sens perjudici de la seva liquidació posterior, de ......................... euros (.............. €), quantitat que no supera el 30% de la que es reclama en la demanda executiva (article 575 LEC).
3. Que s’embarguin els béns de la part executada en una quantitat suficient per cobrir les quantitats reclamades i, un cop acomplerts els tràmits legals oportuns, es realitzin els béns per tal que es pugui pagar de forma íntegra i efectiva a aquesta part tot el que s’acredita com a principal, interessos, despeses i costes, les quals són a càrrec de la part demandada.

ALTRESSÍ

MANIFESTO: que aquesta part desconeix els béns de la part executada que podrien ser susceptibles d’execució, per la qual cosa interessa que s’adoptin les mesures de localització i investigació que preveu l’article 590 de la LEC.

DEMANO: Que tingui per feta la manifestació anterior i hi acordi en conformitat.

....................., ...... de ....... de ..........

Signat ..............................

(La part creditora)